《和金兄》
宋代·徐元杰

大学融智门，至善在所止。
明德与新民，贯通无异理。
万折水必与，千古吾晦翁。
考亭追杏坛，犹存舞雩风。
昔者学易堂，粤山宽閒野。
此道闻而知，笃信无虚假。
尚有刘静春，至理共乐循。
我登二老门，天方寿斯文。
服膺善恐失，适正杜邪曲。
当时片言下，问道不隔宿。
学易堂已空，谁与鞭凡庸。
静春正耆庞，抠衣尽从容。
襟谊子崇笃，远来顾茕独。
作诗念清新，愧我言腐熟。
四海皆弟兄，尚友惟辅仁。
春草正碧色，话别同敷陈。

作者简介：徐元杰（1196－1246），字仁伯，号梅野，上饶县八都黄塘人，自幼聪慧，才思敏捷。早从朱熹门人陈文蔚 学，后师事真德秀。官至工部侍郎，谥忠愍。有文集二十五卷，景定三年（1262）由其子直谅刊于兴化，已佚。清四车馆臣据《永乐大典》辑为《楳埜集》十二卷。事见本集卷首赵汝腾序、卷末徐直谅跋，《宋史》卷四二四有传。师学朱熹。南宋绍定五年进士，累官至大堂寺少卿，兼给事中国子祭酒，擢中书舍人。著有《梅野集》十二卷，传于世。